Diari Oficial de la Generalitat Valenciana


Sumari del DOGV 4210, del 14-03-2002 (2002/2568)

RESOLUCIÓ de 5 de març de 2002, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 10 de desembre de 2001, de la Conselleria de Benestar Social, per la qual es fa pública la convocatòria per a estades en balnearis de la Comunitat Valenciana (Programa de Termalisme Valencià) per a l'exercici 2002 (DOGV núm. 4.150, de 18 de desembre de 2001), modificada per la correcció d'errades publicada el 18.01.02, DOGV núm. 4.171.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/2568


Data del document
:   05-03-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * medicina natural
    * tercera edat

RESOLUCIÓ de 5 de març de 2002, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 10 de desembre de 2001, de la Conselleria de Benestar Social, per la qual es fa pública la convocatòria per a estades en balnearis de la Comunitat Valenciana (Programa de Termalisme Valencià) per a l'exercici 2002 (DOGV núm. 4.150, de 18 de desembre de 2001), modificada per la correcció d'errades publicada el 18.01.02, DOGV núm. 4.171. [2002/X2568]
  
L'Ordre de 10 de desembre de 2001, de la Conselleria de Benestar Social per la qual es fa pública la convocatòria per a estades en balnearis de la Comunitat Valenciana (Programes de Termalisme Valencià) per a l'exercici 2002 (DOGV núm. 4.150, de 18 de desembre de 2001) modificada per la correcció d'errades de 18.01.02, DOGV núm. 4.171, va ser tramitada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot quedant condicionat el finançament d'aquestes ajudes a l'aprovació dels crèdits corresponents. No obstant això, una vegada aprovats els esmentats crèdits per la Llei de Pressupostos per a l'exercici de 2002, s'observa que la dotació de 916.393,21 euros que consta en l'art. 12.1 de l'Ordre de 10.12.01 esmentada, s'ha vist modificada, per la qual cosa la quantia definitiva per a la línia de subvenció T1735, de l'exercici 2002, és de 916.390 euros.
  
Una vegada aprovada i publicada la Llei 10/2001, de 27 de desembre, de Pressupostos de la Generalitat Valenciana, per a l'exercici 2002 (DOGV núm. 4.158, de data 31 de desembre de 2001), en aplicació d'allò establit en l'art. 14 de l'esmentada Ordre, i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, correspon donar publicitat al crèdit i a la línia de subvenció destinada al finançament de les estades en balnearis de la Comunitat Valenciana (Programa de Termalisme Valencià) regulades i convocades per l'Ordre de 10 de desembre de 2001, de la Conselleria de Benestar Social, per la qual es fa públlica la convocatòria per a estades en balnearis de la Comunitat Valenciana (Programa de Termalisme Valencià) per a l'exercici 2002.
  
Per tot això, i fent ús de les facultats que em confereix l'article 47.11 del text refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat al crèdit pressupostari i a la línia de subvenció destinada a finançar les estades regulades en l'Ordre de 10 de desembre de 2001, de la Conselleria de Benestar Social, per la qual es fa pública la convocatòria per a estades en balnearis de la Comunitat Valenciana (Programa de Termalisme Valencià) per a l'exercici 2002 (DOGV núm. 4.150, de 18 de desembre de 2001), modificada per la de 18.01.02, DOGV núm. 4.171, que s'indica a continuació, tot això a càrrec del programa pressupostari 94.99.02.6882.671.94.4 Serveis Socials,
  
1.- Denominació: termalisme social
  
- Línia de subvenció: T1735-000-02
  
- Consignació pressupostària: 916.390 euros
  
- Procedència i quantia dels fons: Fons propis.
  
Segon
  
El crédit publicat té el caràcter màxim, i no es podrà concedir subvencions una vegada esgotat, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificara aquest crèdit, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 5 de març de 2002.- El conseller de Benestar Social: Rafael Blasco Castany.